Číslo spisu: OU-KK-OO-2024/006983-005

**Zápisnica**

**z rokovania Riadiaceho výboru najmenej rozvinutého okresu Kežmarok konaného**

**dňa 21. marca 2024 o 13.00 hod.**

**Miesto konania:** Okresný úrad Kežmarok - kancelária prednostky Okresného úradu Kežmarok

**Prítomní:** Mgr. Katarína Bendíková, JUDr. Štefan Bieľak, Ing. Ján Kurňava, Mgr. Martin Huba

**On-line prítomní:** Ing. Katarína Sokolová podľa prezenčnej listiny (Príloha č.1), ktorá tvorí neoddeliteľnú súčasť tejto zápisnice

**Program rokovania:**

1. Otvorenie rokovania
2. Odovzdanie vymenúvacích dekrétov členom Riadiaceho výboru najmenej rozvinutého okresu Kežmarok
3. Schválenie programu
4. Prerokovanie návrhu Dodatku č. 1 k Plánu rozvoja najmenej rozvinutého okresu Kežmarok
5. Diskusia
6. Uznesenie
7. Záver

**K bodu 1:**

Zasadnutie Riadiaceho výboru najmenej rozvinutého okresu Kežmarok (ďalej len „riadiaci výbor“) otvorila predsedníčka riadiaceho výboru Mgr. Katarína Bendíková privítaním prítomných. Predstavila sa ako prednostka Okresného úradu Kežmarok a zároveň ako predsedníčka riadiaceho výboru. Oboznámila členov riadiaceho výboru o úlohách, činnosti, členstve, spôsobe rokovania a hlasovania riadiaceho výboru a uviedla, že zriadenie, postavenie a pôsobnosť upravuje Štatút a rokovací poriadok riadiaceho výboru najmenej rozvinutého okresu, ktorý bol členom riadiaceho výboru zaslaný dodatočne. Následne predstavila ďalších členov nového riadiaceho výboru a  to generálneho riaditeľa Sekcie podpory územia p. Ing. Mateja Puzdera, PhD., MBA ako zástupcu ministerstva, ktorého na zasadnutí zastupovala Ing. Katarína Sokolová, ktorá bola prítomná on-line, pána JUDr. Štefana Bieľaka ako zástupcu VÚC, Ing. Jána Kurňavu ako zástupcu ZMOSU a Mgr. Martina Hubu ako zástupcu sociálno-ekonomických partnerov. Predstavila pracovníčky  úseku regionálneho rozvoja pani Dominiku Scholtz a Veroniku Gromanovú, ktoré majú úlohu sekretariátu riadiaceho výboru a zabezpečujú tak rokovanie riadiaceho výboru po organizačnej, administratívnej,  technickej stránke a zúčastňujú sa každého rokovania riadiaceho výboru. Potom poprosila členov riadiaceho výboru o krátke predstavenie.

Každý člen riadiaceho výboru sa v krátkosti predstavil, prestavili sa aj pracovníčky regionálneho rozvoja.

**K bodu 2:**

Predsedníčka riadiaceho výboru odovzdala jednotlivým členom riadiaceho výboru vymenúvacie dekréty.

**K bodu 3:**

Predsedníčka riadiaceho výboru oboznámila prítomných s navrhovaným programom rokovania výboru a navrhla hlasovať o schválení programu rokovania.

**Prítomní:** 5

**Neprítomní:** 0

**Schvaľujem:** 5

**Neschvaľujem**: 0

Riadiaci výbor schválil navrhovaný program rokovania výboru. Za schválenie programu hlasovalo všetkých päť členov riadiaceho výboru.

**K bodu 4:**

Predsedníčka riadiaceho výboru v krátkosti zhrnula návrh Dodatku č. 1 k Plánu rozvoja NRO Kežmarok (Príloha č. 2) a to rozšírenie aktivít Plánu rozvoja o **4.3. AKTIVITU - C: Rozvoj verejnej správy v území NRO****.** Uviedla zdôvodnenie aktivity a jej prínos a najmä účel regionálnej politiky, čo je jedným zo základných predpokladov moderného štátu, ktorá umožňuje vyrovnávať disparity medzi jednotlivými časťami štátu a následne podporuje súdržnosť štátu a tým aj jeho stabilitu.

Následne upozornila nato, že územia NRO však majú dlhodobý problém s využívaním fondov EÚ, najmä európskych štrukturálnych a investičných fondov. Príčinou sú často slabé a nedostačujúce administratívne štruktúry samospráv, nedostatočné plánovacie a riadiace schopnosti a obmedzené zručnosti v koncipovaní projektov. Zamerala sa aj na úlohu č. C1.1: a to **Podpora spolufinancovania projektov verejnej správy v oblasti regionálneho rozvoja z rôznych finančných nástrojov**, kde je táto úloha zameraná na zvýšenie čerpania z rôznych finančných nástrojov, napr. Interreg, Program Slovensko 2021 – 2027, Fond spravodlivej transformácie, Nórske a Švajčiarske fondy.

**K bodu 5:**

* Diskusiu otvorila predsedníčka riadiaceho výboru s otázkou na Ing. Sokolovú, či je možné spolufinancovanie projektov verejnej správy aj z Plánu obnovy, ktorá ju informovala o tom, že uvedená úloha je zakomponovaná do Plánu rozvoja prvýkrát a spolufinancovanie z Plánu rozvoja bude možné. Ďalej informovala členov riadiaceho výboru o pripravovanej výzve OÚ Kežmarok, ako aj o výške disponibilných prostriedkov na uvedenú výzvu.
* Následne sa do diskusie zapojil Ing. Kurňava, ktorý informoval prítomných o financovaní z Plánu obnovy, kde je možné 100 % financovanie projektov.
* Mgr. Huba sa do diskusii zapojil otázkou, že aké žiadosti o regionálny príspevok boli podporené a ako vlastne prebieha proces podania žiadostí a hodnotenie projektov.
* Pracovníčky regionálneho rozvoja informovali pána Hubu o procese vyhlásenia výzvy na podávanie žiadostí o poskytnutie regionálneho príspevku, následnej kontroly žiadostí a potrebných príloh k žiadostiam, ako aj o zverejnení všetkých doposiaľ podporených projektov z regionálneho príspevku, ako aj o vyhlásených výzvach okresného úradu, zápisniciach zo zasadnutí riadiacich výborov, ktoré sú zverejnené na úradnej tabuli Okresného úradu Kežmarok aj na MIRRI.

**K bodu 6:**

**Uznesenie č. 1 RV-NRO-KK/2024**

Predsedníčka riadiaceho výboru oboznámila prítomných s navrhovaným uznesením riadiaceho výboru a navrhla hlasovať o uvedenom uznesení.

**Prítomní:** 5

**Neprítomní:** 0

**Schvaľujem:** 5

**Neschvaľujem**: 0

Riadiaci výbor schválil návrh Dodatku č. 1 k Plánu rozvoja najmenej rozvinutého okresu Kežmarok. Za schválenie programu hlasovalo všetkých päť členov riadiaceho výboru.

**K bodu 7: Záver:**

Po ukončení diskusie o  13.55 h predsedníčka riadiaceho výboru Mgr. Katarína Bendíková ukončila rokovanie poďakovaním za účasť a aktívny prístup, popriala novým členom výboru dobré zdravie a veľa  pracovných úspechov.

**Stanovisko k zneniu zápisnice:**

Predsedníčka riadiaceho výboru Mgr. Katarína Bendíková schvaľuje znenie zápisnice.

Kežmarok 22. 03. 2024

Spracovali: Mgr. Veronika Gromanová

Mgr. Dominika Scholtz

Mgr. Katarína Bendíková

prednostka OÚ

predsedníčka riadiaceho výboru NRO Kežmarok

Príloha č. 1

**PREZENČNÁ LISTINA**

**z rokovania členov Riadiaceho výboru najmenej rozvinutého okresu Kežmarok**

**Dňa: 21. 03. 2024 o 13.00 hod.**

**Miesto: Okresný úrad Kežmarok**

|  |  |  |  |
| --- | --- | --- | --- |
| **Titul, meno a priezvisko** | **Zástupca** | **Forma účasti (prezenčne, on-line)** | **Podpis** |
| Mgr. Katarína Bendíková | Predsedníčka riadiaceho výboru (OÚ) | prezenčne | prítomná |
| Ing. Katarína Sokolová | MIRRI SR | on-line | prítomná |
| JUDr. Štefan Bieľak | VÚC | prezenčne | prítomný |
| Ing. Ján Kurňava | ZMOS | prezenčne | prítomný |
| Mgr. Martin Huba | Sociálno-ekonomický partner | prezenčne | prítomný |
|  |  |  |  |
| **zástupcovia sekretariátu** | | | |
| Mgr. Veronika Gromanová |  | prezenčne | prítomná |
| Mgr. Dominika Scholtz |  | prezenčne | prítomná |
| **prizvaní hostia** | | | |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |